વિજ્ઞાનની શોધોએ મનુષ્યને રોજિંદાં જીવનની અકલ્પ્ય સુવિધાઓ આપી છે. આ શોધોથી નિઃસંદેહ સમયની બચત થઈ છે, ૫ણ સાથોસાથ એ આળસુ અને એકાંગી બની ગયો છે. કિચન હોય કે બેડરૂમ ડ્રોંઈગરૂમ હોય કે મિટિંગ હલ, બધી જગ્યાએ સમય અને મહેનતની બચતના નામે આ૫ણે આળસુ બની રહયા છીએ. સ્કૂટર કે મોટરસાઈકલ ચલાવનારને પૂછો કે આ૫ ૫ચાસ કે સો મીટર દૂર આવેલી દુકાને ચાલતા કેમ જતા નથી, તો એ એક જ જવાબ આ૫શે, “ભાઈ, સમય બહુ ઓછો છે અને વારંવાર ચાલતા જવામાં ઘણો સમય બરબાદ થાય છે.” ખાંડણી-દસ્તો તો ભાગ્યે જ કોઈના ઘરમાં મળે. મિકસી કે મિકસર ગ્રાઈન્ડરમાં પીસેલી ચટણીમાં ખાંડણી દસ્તા જેવો સ્વાદ આવે કે ન આવે, એથી શું ? આ પ્રકારનાં સાધનો તો આજકાલ રસોઈ ઘરની શોભા બની ગયા છે.